Legal Document

Category: 11

Text:
220. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ456/οικ.10429/771/07 της 13 Φεβρ.-2 Μαρτ.2007 (ΦΕΚ  Β΄283) Όροι, προϋποθέσεις και διαδικασία για την εξυπηρέτηση διεθνών τακτικών και έκτακτων μεταφορών επιβατών με λεωφορεία. Έχοντας υπόψη: 1. Tις διατάξεις: α) του εδαφίου β΄ της παρ. 1α του άρθρου 10 του ν. 1906/1990 (ΦΕΚ Α΄ 157), όπως αντικαταστάθηκε από το άρθρο 2 του ν. 2671/1998 (ΦΕΚ Α΄ 289). β) του άρθρου 9 του π.δ. 293/1999 περί «Οργανισμού του Υπουργείου Μεταφορών και Επικοινωνιών» (ΦΕΚ Α΄ 26). γ) Του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την Κυβέρνηση και τα Κυβερνητικά Όργανα» (ΦΕΚ Α΄ 98). δ) Του π.δ. 346/2001 «περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών» (ΦΕΚ Α΄ 233). 2. Τις προβλέψεις του κανονισμού (ΕΟΚ) 684/1992 όπως τροποποιήθηκε από τον κανονισμό (ΕΚ) 11/1998, της πολυμερούς Συμφωνίας INTERBUS η οποία συνήφθη με την απόφαση 2002/917/ΕΚ καθώς και των διμερών Συμφωνιών Οδικών Μεταφορών που έχει συνάψει η Ελλάδα. (Μετά τη σελ. 402,3384) Σελ. 402,339 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.219-220 3. Την ανάγκη απλούστευσης της διαδικασίας για τη χορήγηση αδειών και λοιπών εγγράφων ελέγχου για την εξυπηρέτηση διεθνών τακτικών και έκτακτων μεταφορών με λεωφορεία και κωδικοποίησης της σχετικής εθνικής νομοθεσίας. 21.Θ.α.220 Διεθνείς Μεταφορές Επιβατών και Εμπορευμάτων 4. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφαζίζουμε: Άρθρο 1 Αντικείμενο 1. Αντικείμενο της παρούσας είναι ο καθορισμός των κριτηρίων, των όρων, των προϋποθέσεων και της διαδικασίας για τη χορήγηση αδειών εκμετάλλευσης διεθνών έκτακτων και τακτικών μεταφορών με λεωφορεία. 2. Πρόσωπα που δικαιούνται να πραγματοποιούν διεθνείς τακτικές μεταφορές επιβατών με λεωφορεία είναι τα ακόλουθα: α) Ο Οργανισμός Σιδηροδρόμων Ελλάδος (Ο.Σ.Ε.). β) Γραφεία Γενικού Τουρισμού που έχουν έδρα στην Ελλάδα.  γ) Οποιαδήποτε κοινοπραξία των ανωτέρω προσώπων (α) και (β). Σημειώνεται ότι δεν είναι αποδεκτή η υποβολή αιτήσεων για τις ίδιες τακτικές λεωφορειακές γραμμές από φυσικά ή νομικά πρόσωπα και ατομικώς και ως μέλη κοινοπραξιών. 3. Δικαιούμενα πρόσωπα για την εξυπηρέτηση διεθνών εκτάκτων μεταφορών επιβατών με λεωφορεία είναι τα γραφεία γενικού τουρισμού. 4. Η εξυπηρέτηση διεθνών μεταφορών επιβατών είναι δυνατή υπό την αίρεση της συμμόρφωσης των μεταφορέων με τις υποχρεώσεις που απορρέουν, κατά περίπτωση, από την κοινοτική νομοθεσία, τις πολυμερείς Συμφωνίες στις οποίες η Ελλάδα αποτελεί συμβαλλόμενο μέρος ή τις διμερείς Συμφωνίες που έχει συνάψει η Ελλάδα. Άρθρο 8 Μεταβατικές διατάξεις 1. Άδειες διεθνών τακτικών λεωφορειακών γραμμών που έχουν χορηγηθεί σύμφωνα με προϊσχύουσες της παρούσας απόφασης διατάξεις ή ένεκα της απελευθέρωσης των δρομολογίων βάσει διακρατικής Συμφωνίας, εξακολουθούν να ισχύουν εφ’ όσον αποδεδειγμένα λειτουργούν από τους κατόχους τους. Από της θέσης σε ισχύ της παρούσας, η εξυπηρέτηση από Έλληνες μεταφορείς όλων των διεθνών τακτικών λεωφορειακών γραμμών διέπεται από τις διατάξεις της παρούσας. 2. Σε περίπτωση ανάκλησης ή λήξης ισχύος άδειας που χορηγήθηκε με προϊσχύουσες διατάξεις, για τη χορήγηση νέας άδειας εκμετάλλευσης τακτικής γραμμής ακολουθείται η διαδικασία της παρούσας απόφασης. 3. Αιτήσεις για τη χορήγηση αδειών τακτικών λεωφορειακών γραμμών που έχουν ήδη υποβληθεί κατά το χρόνο έναρξης ισχύος της παρούσης και δεν έχουν εξεταστεί, εξετάζονται σύμφωνα με τις διατάξεις της παρούσας. Άρθρο 9 Κατάργηση διατάξεων Από την έναρξη ισχύος της παρούσας απόφασης καταργούνται οι ακόλουθες αποφάσεις: α. Γ456/οικ./19766/1557/2005 (ΦΕΚ Β΄ 427/4.4.2005), β. Γ456/οικ./14606/738/2000 (ΦΕΚ Β΄ 268/8.3.2000), γ. Γ456/οικ./32213/2842/2005 (ΦΕΚ Β΄ 757/6.6.2005), καθώς και κάθε άλλη διάταξη που αντίκειται στις διατάξεις της παρούσας. Η ισχύς της απόφασης αυτής αρχίζει από τη δημοσίευση της στην Εφημερίδα της Κυβερνήσεως. 21.Θ.α.220 Διεθνείς Μεταφορές Επιβατών και Εμπορευμάτων Άρθρο 2 Ορισμοί 1. Τακτικές μεταφορές (γραμμές) είναι εκείνες με τις οποίες μεταφέρονται επιβάτες, σε καθορισμένα χρονικά διαστήματα και διαδρομές, κατά τις οποίες οι επιβάτες μπορούν να επιβιβάζονται και να αποβιβάζονται από το όχημα σε προκαθορισμένα σημεία στάσης. Οι τακτικές γραμμές είναι ανοικτές σε όλους εφόσον, ενδεχομένως, έχει κρατηθεί θέση. Οι τακτικές γραμμές εξυπηρετούνται με τη χρήση καταλλήλων αδειών. Σελ. 402,340 Τεύχος -Σελ.  2. Έκτακτες μεταφορές είναι εκείνες οι οποίες δεν ανταποκρίνονται στο ορισμό των τακτικών γραμμών και αφορούν στην μεταφορά προσχηματισμένης ομάδας προσώπων με κοινό προορισμό. Οι υπόψη μεταφορές μπορούν να εκτελούνται με ορισμένη συχνότητα χωρίς ωστόσο να παύσουν να θεωρούνται έκτακτες. Ως απελευθερωμένες έκτακτες διεθνείς μεταφορές επιβατών με λεωφορεία νοούνται αυτές που βάσει διμερούς ή πολυμερούς συμφωνίας, της οποίας η Ελλάδα αποτελεί συμβαλλόμενο μέρος, πραγματοποιούνται με την κάλυψη φύλλου ελέγχου, χωρίς δηλαδή να απαιτείται η προηγούμενη έγκριση από τις αρμόδιες αρχές της χώρας προορισμού. Άρθρο 3 Έκτακτες μεταφορές επιβατών 1. Οι απελευθερωμένες έκτακτες διεθνείς μεταφορές επιβατών με λεωφορεία διενεργούνται με τη χρήση των κατάλληλων φύλλων ελέγχου. Τα βιβλία φύλλων ελέγχου χορηγούνται από το Υπουργείο Μεταφορών και Επικοινωνιών κατόπιν αιτήσεως συνοδευομένης από τα ακόλουθα δικαιολογητικά: (α) επικυρωμένο αντίγραφο ισχύουσας άδειας οδικού μεταφορέα διεθνών μεταφορών, (β) επικυρωμένο αντίγραφο ισχύοντος ειδικού σήματος γραφείου γενικού τουρισμού και  (γ) επικυρωμένο αντίγραφο μίας (1) τουλάχιστον άδειας τουριστικού λεωφορείου, ιδιοκτησίας του αιτούντος ή διαθέσιμου είτε βάσει χρηματοδοτικής μίσθωσης είτε δυνάμει εγκύρου συμβάσεως μίσθωσης κατατεθειμένης στην αρμόδια Δ.Ο.Υ. 2. Προκειμένου για τη χορήγηση αδειών μη απελευθερωμένων εκτάκτων μεταφορών, με τις χώρες για τις οποίες έχει καθιερωθεί βάσει διακρατικής Συμφωνίας, η ετήσια ανταλλαγή αδειών μη απελευθερωμένων εκτάκτων μεταφορών, οι ενδιαφερόμενοι μεταφορείς υποβάλουν αίτηση για περιορισμένο αριθμό αδειών (έως δύο ανά αίτηση) στη Διεύθυνση Επιβατικών Μεταφορών του Υπ.Μ.Ε., συνοδευόμενη από τα δικαιολογητικά της παρ. 1 του παρόντος άρθρου. Οι αιτήσεις ικανοποιούνται εφόσον υπάρχει προς διάθεση, ανάλογα με τη χώρα προορισμού, υπόλοιπο αδειών εκτάκτων μεταφορών. 3. Τα δικαιολογητικά για την προμήθεια εγγράφων ελέγχου και αδειών για την πραγματοποίηση διεθνών εκτάκτων μεταφορών με λεωφορεία προσκομίζονται μαζί με την πρώτη αίτηση κάθε ημερολογιακού έτους. Στις επόμενες, εντός έτους, αιτήσεις του ίδιου μεταφορέα απαιτείται απλώς η προσκόμιση για έλεγχο των προηγουμένως χορηγηθεισών εγγράφων ελέγχου, εφόσον η ημερομηνία λήξης ισχύος των κατά την παράγραφο 2 του παρόντος άρθρου, δικαιολογητικών, δεν έχει εκπνεύσει. Διεθνείς Μεταφορές Επιβατών και Εμπορευμάτων 4. Οι λοιπές μη απελευθερωμένες έκτακτες μεταφορές διενεργούνται με τη χρήση ειδικών εγκρίσεων, οι οποίες χορηγούνται, σύμφωνα με τα προβλεπόμενα από τη κοινοτική νομοθεσία ή πολυμερείς ή διμερείς Συμφωνίες στις οποίες η Ελλάδα αποτελεί συμβαλλόμενο μέρος, μετά από αίτηση του ενδιαφερόμενου μεταφορέα και συμφωνία των χωρών προορισμού και διέλευσης. 5. Οι διανεμόμενες άδειες και λοιπά έγγραφα ελέγχου είναι αμεταβίβαστα και δεν είναι επιτρεπτή η χρησιμοποίηση τους από μεταφορείς στους οποίους δεν έχουν χορηγηθεί. Εφόσον διαπιστωθεί παράτυπη χρήση των εγγράφων αυτών, οι εμπλεκόμενοι μεταφορείς αποκλείονται της διαδικασίας χορήγησης νέων, με πράξη που εκδίδεται από τη Διεύθυνση Επιβατικών Μεταφορών, από την ημερομηνία που διαπιστώθηκε η παράτυπη χρήση μέχρι τη λήξη του επόμενου ημερολογιακού έτους. Άρθρο 4 Διεθνείς τακτικές μεταφορές επιβατών με χώρες της Ε.Ε. 1. Για τη χορήγηση αδειών τακτικών μεταφορών με χώρες της Ε.Ε., οι ενδιαφερόμενοι μεταφορείς υποβάλλουν αίτηση στη Διεύθυνση Επιβατικών Μεταφορών του Υπ.Μ.Ε. 2. Η αίτηση πρέπει να συνοδεύεται από τα ακόλουθα δικαιολογητικά: (α) ορθά συμπληρωμένη τυποποιημένη αίτηση του κανονισμού (ΕΚ) 2121/1998. (β) επικυρωμένο αντίγραφο ισχύουσας άδειας άσκησης επαγγέλματος οδικού μεταφορέα επιβατών, διεθνών μεταφορών, για τα πρόσωπα της παρ. 2β του άρθρου 1 της παρούσας ή για κάθε μέλος κοινοπραξίας της παρ. 2γ του άρθρου 1 της παρούσας. (γ) Επικυρωμένο αντίγραφο του ειδικού σήματος γραφείου γενικού τουρισμού, για τα γραφεία γενικού τουρισμού της παρ. 2β του άρθρου 1 ή για κάθε μέλος κοινοπραξίας της παρ. 2γ του άρθρου 1 της παρούσας. (δ) πρόγραμμα δρομολογίου όπου εμφαίνονται, σαφώς, το ωράριο του δρομολογίου, οι στάσεις και τα σημεία διέλευσης των συνόρων. (ε) Πρόγραμμα οδήγησης σύμφωνα με την εθνική και κοινοτική νομοθεσία. (στ) χάρτη του δρομολογίου. (ζ) τις κλίμακες των κομίστρων. (η) κατάλογο και επικυρωμένα αντίγραφα του απαραίτητου αριθμού αδειών τουριστικών λεωφορείων. Τα λεωφορεία είναι δυνατόν να είναι είτε ιδιοκτησίας του αιτούντος είτε βάσει συμβάσεως χρηματοδοτικής μίσθωσης είτε μισθωμένα βάσει συμβάσεως μίσθωσης κατατεθειμένης στην αρμόδια Δ.Ο.Υ. Στην τελευταία περίπτωση η σύμβαση μίσθωσης λεωφορείου πρέπει να συνοδεύει την αίτηση. (θ) Εκτίμηση των αναμενόμενων οικονομικών στοιχείων εκμετάλλευσης του δρομολογίου στηριγμένη σε πραγματικά στοιχεία ή, στην περίπτωση αίτησης για ανανέωση άδειας τακτικής γραμμής, απολογιστικά οικονομικά στοιχεία εκμετάλλευσης. Το ως άνω δικαιολογητικό (γ) δεν υποβάλλεται από τον Οργανισμό Σιδηροδρόμων Ελλάδας (Ο.Σ.Ε.). Εφόσον υποβληθούν τα ανωτέρω δικαιολογητικά, η αίτηση διαβιβάζεται, σύμφωνα με τη διαδικασία που προβλέπεται στο άρθρο 7 του κανονισμού (ΕΟΚ) 684/1992 όπως ισχύει, στις αρμόδιες αρχές των χωρών διέλευσης και προορισμού για τη σύμφωνη γνώμη τους. Μετά την ολοκλήρωση της διαδικασίας γνωστοποίησης στις αρμόδιες αρχές των χωρών διέλευσης και προορισμού και αποδοχής από αυτές, εκδίδεται η άδεια από το Υπουργείο Μεταφορών και Επικοινωνιών. Η ίδια διαδικασία εφαρμόζεται αναλογικά και στην περίπτωση ανανέωσης άδειας τακτικής γραμμής. 3. Οι χορηγούμενες άδειες εκδίδονται για πέντε έτη, το ανώτερο, και είναι αμεταβίβαστες. Οι τακτικές μεταφορές είναι δυνατό να διενεργούνται μέσω υπεργολάβων, μόνο, εφόσον το γεγονός αυτό αναφέρεται σαφώς σε αίτηση του μεταφορέα και εγκριθεί σύμφωνα με τη διαδικασία του κανονισμού 684/1992, όπως ισχύει. Εάν κατά τη διάρκεια ισχύος της άδειας εκλείψει οποιαδήποτε από τις προϋποθέσεις χορήγησής της, τότε αυτή ανακαλείται. (Μετά τη σελ. 402,340) Σελ. 402,341 Τεύχος -Σελ.  Άρθρο 5 Διεθνείς τακτικές μεταφορές επιβατών με χώρες που δεν είναι μέλη της Ε.Ε. 1. Για τη χορήγηση αδειών τακτικών μεταφορών με χώρες που δεν είναι μέλη της Ε.Ε., οι ενδιαφερόμενοι μεταφορείς υποβάλλουν αίτηση στη Διεύθυνση Επιβατικών Μεταφορών του Υπ.Μ.Ε. 2. Οι αιτήσεις για τη χορήγηση άδειας εκτέλεσης διεθνών τακτικών λεωφορειακών γραμμών θα εξετάζονται μόνον εφόσον συνυποβάλλονται τα παρακάτω δικαιολογητικά, τα οποία αποδεικνύουν ότι ο αιτών πληροί τις προϋποθέσεις για την λήψη της άδειας και την εκτέλεση της γραμμής: α) Επικυρωμένο αντίγραφο του ειδικού σήματος γραφείου γενικού τουρισμού, για τα γραφεία γενικού τουρισμού της παρ. 2β ή για κάθε μέλος κοινοπραξίας της παρ. 2γ του άρθρου 1 της παρούσας. β) Επικυρωμένο αντίγραφο, της άδειας άσκησης επαγγέλματος οδικού μεταφορέα επιβατών, διεθνών μεταφορών, για τα πρόσωπα της παρ. 2β του άρθρου 1 της παρούσας ή για κάθε μέλος κοινοπραξίας της παρ. 2γ του άρθρου 1 της παρούσας. γ) Επικυρωμένο αντίγραφο του καταστατικού στην περίπτωση εταιρείας ή κοινοπραξίας και των εγγράφων εκπροσώπησης της. δ) Πίνακες δρομολογίων, απεικόνιση διαδρομής σε χάρτες, υπολογισμός χρόνου διαδρομής με πραγματικά στοιχεία που ανταποκρίνονται στις συνθήκες των χωρών διέλευσης και το προτεινόμενο για τη γραμμή κόμιστρο ανά προορισμό. ε) Αναλυτικό πίνακα των ιδιόκτητων, ή με χρηματοδοτική μίσθωση ή μισθωμένων δυνάμει εγκύρου συμβάσεως μίσθωσης, λεωφορείων, που απαιτούνται για την εξυπηρέτηση της γραμμής. Ως έγκυρη σύμβαση μίσθωσης νοείται αυτή που έχει κατατεθεί στην αρμόδια Δ.Ο.Υ. και ισχύει για όσο χρονικό διάστημα ισχύει η άδεια της γραμμής. Σημειώνεται ότι αναγκαία προϋπόθεση για τη συμμετοχή στη διαδικασία του παρόντος άρθρου είναι η κατοχή τουλάχιστον ενός λεωφορείου ιδιόκτητου ή με σύμβαση χρηματοδοτικής μίσθωσης. 3. Στην αίτηση αναγράφονται εκτός από τα στοιχεία του αιτούντος, η συγκεκριμένη γραμμή τη χορήγηση άδειας εκμετάλλευσης της οποίας αιτείται ο ενδιαφερόμενος καθώς και τα δρομολόγια που επιθυμεί να εξυπηρετήσει. Απαραίτητη προϋπόθεση για την εξέταση της αιτήσεως είναι η προς εκμετάλλευση γραμμή να έχει καθιερωθεί με διακρατική Συμφωνία, Πρωτόκολλο ή άλλο νόμιμο τρόπο, προβλεπόμενο στις αντίστοιχες διακρατικές Συμφωνίες ή Πρωτόκολλα. Σελ. 402,342 Τεύχος -Σελ.  4. Το Υπουργείο Μεταφορών και Επικοινωνιών προβαίνει σε πρόσκληση εκδήλωσης ενδιαφέροντος για το έργο των νέων τακτικών γραμμών προς τις χώρες που δεν είναι μέλη της Ε.Ε. (που καθιερώνονται βάσει διακρατικής συμφωνίας) καθώς και των υπαρχουσών τακτικών γραμμών εφόσον δεν έχει απελευθερωθεί η εξυπηρέτηση τους. Η πρόσκληση αναρτάται στον ιστοχώρο του Υπ.Μ.Ε. και κοινοποιείται στις Ομοσπονδίες ιδιοκτητών τουριστικών λεωφορείων. Οι ενδιαφερόμενοι θα μπορούν να λαμβάνουν πληροφορίες για το σύνολο των προς διάθεση γραμμών και αντιστοίχων δρομολογίων καθώς και τα απαιτούμενα δικαιολογητικά για τη συμμετοχή στη διαδικασία, από τη Διεύθυνση Επιβατικών Μεταφορών του Υπ.Μ.Ε. Στις περιπτώσεις απελευθερωμένης λειτουργίας σε διεθνείς τακτικές λεωφορειακές γραμμές ως προς τον αριθμό μεταφορέων και τη συχνότητα των δρομολογίων με οποιαδήποτε χώρα προορισμού, βάσει διακρατικής συμφωνίας, οι άδειες χορηγούνται χωρίς περιορισμό. Οι σχετικές αιτήσεις υποβάλλονται τους μήνες Ιανουάριο, Απρίλιο, Ιούλιο και Οκτώβριο κάθε έτους. 21.Θ.α.220 Διεθνείς Μεταφορές Επιβατών και Εμπορευμάτων 5. Εφ’ όσον ο αιτών διαθέτει όλα τα απαιτούμενα δικαιολογητικά που αναφέρονται στην παράγραφο 2 του παρόντος άρθρου, η σχετική αίτηση διαβιβάζεται στη χώρα προορισμού για τη αποδοχή της. Η κατανομή των δρομολογίων κάθε γραμμής, γίνεται αναλογικά μεταξύ των εγκύρων αιτήσεων. Μετά την κατανομή των δρομολογίων, οι δικαιούχοι οφείλουν να γνωστοποιήσουν εγγράφως στη Διεύθυνση Επιβατικών Μεταφορών του Υπ.Μ.Ε., τις επιθυμητές ημέρες και τα ωράρια πραγματοποίησης των δρομολογίων για τις τακτικές γραμμές που έχουν αναλάβει. Οι αιτούντες διατηρούν το δικαίωμα να αναλάβουν την εξυπηρέτηση μικρότερου αριθμού δρομολογίων από τα αναλογούντα σε αυτούς. Στην περίπτωση που με κάποια χώρα απελευθερωθεί, βάσει διμερούς συμφωνίας, ο αριθμός των δρομολογίων και μεταφορικών επιχειρήσεων, οι αιτούντες δηλώνουν εκ των προτέρων την επιθυμητή συχνότητα εξυπηρέτησης της γραμμής. Η άδεια τακτικής λεωφορειακής γραμμής εκδίδεται μετά την αποδοχή του σχετικού αιτήματος από τη χώρα προορισμού και ισχύει για τρία χρόνια το ανώτερο. 6. Η ανανέωση της άδειας γίνεται μετά από αίτηση του εκτελούντος τη γραμμή τέσσερις μήνες πριν τη λήξη της. Με την αίτηση συνυποβάλλονται, τουλάχιστον, τα υπ’ αριθμ. α’, β’, δ’ και ε’ δικαιολογητικά της παραγράφου 2 του παρόντος άρθρου. 7. Η άδεια τακτικής λεωφορειακής γραμμής είναι αμεταβίβαστη και δεν δύναται να εκχωρηθεί καθ’ οιονδήποτε τρόπο σε τρίτους. Σε περίπτωση κοινοπραξίας, για την προσχώρηση νέου κοινοπρακτούντος ακολουθείται η διαδικασία του άρθρου 2 για το νέο κοινοπρακτούντα ενώ η αποχώρηση κοινοπρακτούντος είναι δυνατή, χωρίς συνέπειες για την κοινοπραξία, εφόσον οι εναπομένοντες κοινοπρακτούντες αναλάβουν, βάσει υπευθύνου δηλώσεως του διαχειριστή της κοινοπραξίας, το ακάλυπτο έργο που προκύπτει. 8. Η άδεια τακτικής λεωφορειακής γραμμής εκδίδεται υπό την αίρεση της συμμόρφωσης προς τις διαδικασίες που αναφέρονται στις εκάστοτε εν ισχύ διακρατικές Συμφωνίες και τα αντίστοιχα Πρωτόκολλα. 9. Το Υπουργείο Μεταφορών και Επικοινωνιών δικαιούται να ανακαλέσει την άδεια σε περίπτωση κατάργησης της εν λόγω λεωφορειακής γραμμής. Στην περίπτωση αυτή, ο μεταφορέας δε δικαιούται καμιά αποζημίωση για οποιαδήποτε ζημιά υπέστη. Άρθρο 6 Διοικητικός Έλεγχος - Κυρώσεις 1. Οι χορηγούμενες άδειες τακτικών λεωφορειακών γραμμών ανακαλούνται: α) όταν παύσει να ισχύει κάποια από τις προϋποθέσεις χορήγησής της β) σε περίπτωση εκχώρησης της εκμετάλλευσης σε τρίτους και γ) σε περίπτωση παραίτησης του δικαιώματος εκμετάλλευσης. 2. Οι άδειες δύνανται να ανακληθούν οριστικά, μετά από εισήγηση της αρμόδιας Διεύθυνσης Επιβατικών Μεταφορών και απόφαση του Γενικού Γραμματέα του Υπουργείου Μεταφορών και Επικοινωνιών, σε περίπτωση που ο εκτελών τη διεθνή τακτική λεωφορειακή γραμμή υποπέσει, κατά την διάρκεια ισχύος της άδειας, στις εξής παραβάσεις: α) Ποινική καταδίκη για λαθρεμπορία, μεταφορά λαθρομεταναστών, εμπορία ή χρήση ναρκωτικών, σωματεμπορία, ανθρωποκτονία από πρόθεση, απόπειρα ανθρωποκτονίας από πρόθεση, απάτη, κλοπή, πλαστογραφία, χρήση πλαστών εγγράφων, ληστεία, υπεξαίρεση και αλητεία. β) Παραβάσεις καθ’ υποτροπή των διατάξεων για τις διεθνείς μεταφορές, της φορολογικής νομοθεσίας και τελωνειακού κώδικα. 3. Για τα αδικήματα της παρ. 2α, πρέπει να έχει εκδοθεί τελεσίδικη δικαστική απόφαση. 4. Για τις παρακάτω παραβάσεις δύναται να επιβληθεί, με απόφαση του Γενικού Γραμματέα του Υπουργείου Μεταφορών και Επικοινωνιών μετά από εισήγηση της αρμόδιας Διεύθυνσης Επιβατικών Μεταφορών, κατ’ αρχάς σύσταση και σε περίπτωση υποτροπής ανάκληση της άδειας τακτικής λεωφορειακής γραμμής. α) Παραβάσεις των διατάξεων του κανονισμού 3820/85/ΕΟΚ «για την εναρμόνιση ορισμένων κοινωνικών διατάξεων στον τομέα των οδικών μεταφορών». β) Παραβάσεις της τιμολογιακής πολιτικής οι οποίες διαπιστώνονται από έγγραφες και επώνυμες καταγγελίες στηριζόμενες σε αποδεικτικά στοιχεία. γ) μη εξυπηρέτηση, καθ’ υποτροπή εντός μηνός (ημερολογιακά), προγραμματισμένων δρομολογίων εκτός αν συντρέχουν λόγοι ανωτέρας βίας γνωστοί στη Διεύθυνση Επιβατικών Μεταφορών. δ) Σε περίπτωση μη εκπλήρωσης από το μεταφορέα λοιπών υποχρεώσεων που απορρέουν από το άρθρο 7. (Μετά τη σελ. 402,342) Σελ. 402,343 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.220 5. Στην περίπτωση που η άδεια ανακληθεί, εκτός από τις περιπτώσεις α και γ της παραγράφου 1 του παρόντος άρθρου, ο εκτελών τη διεθνή τακτική λεωφορειακή γραμμή, αποκλείεται για τρία (3) έτη από κάθε συμμετοχή για ανάληψη εκμετάλλευσης λεωφορειακής γραμμής. Η ποινή αυτή, προκειμένου περί κοινοπραξιών, εφαρμόζεται για όλα τα κοινοπρακτούντα μέλη. Άρθρο 7 Υποχρεώσεις εκτελούντος τακτική γραμμή 1. Ο εκτελών διεθνείς λεωφορειακές μεταφορές οφείλει να λαμβάνει όλα τα απαραίτητα μέτρα για την εξυπηρέτηση των επιβατών, την ασφαλή μετακίνησή τους, την πραγματοποίηση του συνόλου των δρομολογίων που του έχουν παραχωρηθεί και την τήρηση της ελληνικής νομοθεσίας, των διεθνών συμβάσεων, και της νομοθεσίας που ισχύει στις χώρες διέλευσης και προορισμού της λεωφορειακής γραμμής. Ιδιαιτέρως πρέπει να τηρείται η εθνική και κοινοτική νομοθεσία σε ότι αφορά τις ώρες εργασίας και ανάπαυσης των οδηγών. Οι οδηγοί πρέπει να πληρούν τις εκάστοτε ισχύουσες διατάξεις της εθνικής και κοινοτικής νομοθεσίας για τους επαγγελματίες οδηγούς λεωφορείων. 2. Τα λεωφορεία του αναδόχου πρέπει να έχουν σε ισχύ διεθνή ασφάλιση (πράσινη κάρτα). Το ύψος των ασφαλιστικών καλύψεων για σωματικές βλάβες των επιβαινόντων και τρίτων προσώπων αλλά και για υλικές ζημίες πρέπει να είναι σύμφωνο με το προβλεπόμενο από την εθνική νομοθεσία. 3. Απαγορεύεται η μεταφορά εύφλεκτων υλών, ρυπαρών αποσκευών, ζώων και ειδών των οποίων η διακίνηση αντίκειται στους ισχύοντες κανόνες. Τα λεωφορεία απαγορεύεται να φέρουν καύσιμα σε δοχεία, εκτός των καυσίμων που περιέχονται στις συνηθισμένες δεξαμενές τους. 4. Ο εκτελών τη γραμμή οφείλει να αναφέρει εγγράφως προς τη Διεύθυνση Επιβατικών Μεταφορών τα προβλήματα που τυχόν δημιουργούνται κατά την εκτέλεση της γραμμής, καθώς και οποιαδήποτε μεταβολή των στοιχείων τα οποία κατέθεσε σ’ αυτή για τη λειτουργία της γραμμής. Ο εκτελών διεθνείς τακτικές λεωφορειακές γραμμές δύναται να τροποποιήσει τους όρους διενέργειας τακτικής λεωφορειακής γραμμής μετά από την υποβολή σχετικού αιτήματος και έγκριση από το Γενικό Διευθυντή Μεταφορών του Υπ.Μ.Ε. Ειδικά για την περίπτωση της αναπροσαρμογής των κομίστρων, ο εκτελών την τακτική γραμμή δύναται να την εφαρμόσει, χωρίς την ανάγκη προηγούμενης έγκρισης, ένα μήνα μετά την υποβολή του σχετικού αιτήματος στη Διεύθυνση Επιβατικών Μεταφορών του Υπ.Μ.Ε. Σελ. 402,344 Τεύχος -Σελ.